Semua penduduk di kawasan kami tahu tentang ladang-ladang
yang berhantu atau dilawati oleh orang yang pernah tinggal di sini.
Tapi saya tak percaya pada kewujudan hantu dan sebagainya.
Kami datang untuk melawat kawan dan merancang untuk makan malam.
Selepas makan malam, suami saya nak buat lawatan.
Kami masuk ke bilik ini dan saya ambil gambar.
Tiada denyar, tak harapkan apa-apa.
Akhirnya, saya ambil gambar begini.
Jelas sekali, saya perlu pusing keliling katil.
Ambil gambar dan keluar. Saya orang terakhir di bilik itu.
Jadi, pada minggu itu, selepas bekerja dan makan malam,
ketika duduk di sofa dan kami teringat tentang Myrtles.
Tengok beberapa gambar, semuanya teruk.
Perang, kabur dan buruk.
Kemudian saya ternampak gambar yang agak mengejutkan.
Jadi, ini gambar...
Di tetingkap ini.
Imej itu lebih kecil daripada orang yang berdiri berdekatan.
Jadi, saiznya tak masuk akal.
FAIL-FAIL ANEH LEBIH BANYAK SOALAN DARIPADA JAWAPAN
Ladang Myrtles ialah hartanah dengan sejarah yang kelam dan rumit.
Selama lebih 40 tahun, pelawat yang berduyun-duyun ke sana
ingin merasai pengalaman
aktiviti paranormal yang dikatakan berlaku di sini.
LEJAR KEBARANGKALIAN
APA YANG MENGHANTUI LADANG MYRTLES?
Selamat datang ke Myrtles.
Nama saya Hester Eby. Saya akan tunjuk kawasan sekitar.
Ini salah sebuah bilik kegemaran saya, ruang makan utama.
Apabila Ladang Myrtles disebut, maksudnya rumah berhantu.
Tapi ada banyak lagi yang menanti.
Itu yang saya pelajari selama bertahun-tahun.
Myrtles dikenali sebagai salah sebuah rumah paling berhantu di Amerika.
TEMPAT KESERAMAN TERSEMBUNYI
PALING BERHANTU DI AMERIKA?
Lampu suluh itu menyala sendiri.
Semasa kami tidur, bunyi aneh semakin kuat.
BUNYI SIULAN!
Saya rasa seseorang berbisik di telinga saya.
Ladang Myrtles terletak di St. Francisville, Louisiana.
Kira-kira 40 kilometer di utara Baton Rouge.
Tempat ini rumah inap-sarapan yang kecil tapi aneh
yang mempunyai daya tarikan yang kuat dan miliki banyak karakter.
Ini bilik tidur Perancis.
Bilik ini menyimpan semua karya asal.
Patung-patung ini hanya sebagai perhiasan
tapi ada juga ceritanya.
Terutamanya patung yang ada di bilik Fanny Williams.
Ramai orang rasa... Mereka kata patung itu beralih arah.
Orang kata, "Ada seseorang di sana."
"Mungkin kita tak nampak, tapi mereka ada di sana."
Saya percaya mereka.
Ada juga yang bertanya,
"Awak percaya semua ini?" Saya akan kata, "Ya."
Sejarah saya bersama rumah ini bermula ketika saya mencari pekerjaan,
saya mencari dalam buku telefon dan buku itu terjatuh.
Tertera halaman yang bertulis "Rumah Ladang M. Myrtles"
Rumah ini dibina pada tahun 1796.
Orang yang membinanya ialah Jeneral David Bradford.
Dia mengetuai Pemberontakan Whiskey di Pennsylvania.
Dia datang ke Louisiana untuk menyelamatkan diri.
Potret ini menggambarkan wajah Jeneral Bradford.
Seperti bapa lain, dia aturkan perkahwinan anaknya.
Pada fikirannya, lelaki yang sesuai ialah Hakim Clark Woodruff.
Dia berkahwin dengan anak jeneral, Sarah. Dia ambil alih tempat ini.
Nama Laurel Hill ditukar kepada Myrtles
kerana mereka sangat sukakan pokok crepe myrtle.
Saya jadi pemilik Ladang Myrtles
sebab saya membesar di sini. Saya ditakdirkan berada di sini.
Keluarga saya membeli hartanah ini pada tahun 1992,
ketika umur saya lapan bulan.
Mereka berminat untuk berpindah ke sini
dan meneruskan kehidupan.
Mereka rasa comel dapat membesarkan bayi
di inap-sarapan di desa, tapi banyak yang mereka tak tahu.
Ibu bapa saya tahu Myrtles dikenali
sebagai rumah paling berhantu di Amerika ketika membelinya pada tahun 1992.
Saya tak pasti kalau mereka percaya semua itu.
Saya ada beberapa pengalaman,
kebanyakannya dilihat daripada peranti saya
dan semuanya agak jelas sehingga saya yakin apa yang saya nampak
dan saya boleh gambarkan pengalaman yang saya lalui
dan semuanya akan hilang.
Ada sesetengah orang yang sensitif.
Mereka tak perlu banyak melihat sebab mereka boleh merasainya.
Saya rasa kalau saya dapat berpaling dengan pantas,
ada seseorang di sisi saya,
tapi saya tak cukup pantas untuk melihatnya.
Atau dari sudut mata saya, ada seseorang di sana.
Kadangkala bau haruman.
Kadangkala saya cuma dapat rasa atau "Jumpelang itu bergoyang".
"Awak nampak itu?"
"Ya, saya nampak. Jelaskan? Tak boleh."
Gambar ini diambil oleh ibu saya pada akhir tahun 1992.
Dia ambil gambar untuk tujuan insurans.
Mereka memperbaharui insurans setiap tahun.
Dia tak mahu ada orang dalam gambarnya,
jadi dia pilih untuk lakukannya pada hari dia berada di sana seorang diri.
Dia ambil gambar ini dan hantar kepada pihak insurans,
mereka telefon dia semula dan mengatakan ada orang dalam gambarnya.
Ibu bapa saya agak ragu-ragu
dengan aktiviti paranormal hartanah ini apabila mereka membelinya.
Saya rasa ini membuka mata mereka.
Saya penyiasat paranormal.
Saya ada kumpulan yang menyiasat rumah
milik keluarga yang diganggu pada waktu malam.
Saya dan isteri datang ke sini
pada hari ulang tahun ke-10 kami untuk bermalam.
Tiba-tiba, tingkap di depan kami...
bergegar dengan kuat.
Tiada mekanisme yang boleh menyebabkannya.
Saya mahu sentuh tingkap itu. Tiba-tiba tingkap itu berhenti bergegar.
Kemudian saya keluar untuk ambil gambar.
Saya tak nampak apa-apa ketika itu, tapi apabila filem itu dicuci,
nampaknya ada seorang gadis memanjat keluar tingkap.
Anda boleh nampak garis rambutnya, lengannya yang kembang.
Kebanyakan perkara yang berlaku tidak berapa ketara dan boleh didengari.
Anda letak gelas di atas meja
dan pusing untuk buat sesuatu, gelas itu dah beralih sedikit.
Atau anda tanggalkan anting-anting
dan simpan anting-anting itu, tiba-tiba ada yang hilang.
Kononnya salah satu roh di sini menghidap OCD.
Kalau anda alihkan barang, dia akan simpan semula.
Isteri saya tak percaya, kecuali tempat ini.
Tapi siasatan saya yang lain,
dia selalu menafikannya.
Dia akan beritahu saya... Saya akan mendengarnya.
"Awak ada fikir tentang ini? Mungkin ini atau itu."
Tapi untuk rumah ini, dia percaya sepenuhnya.
Saya tak rasa dia ada sebarang keraguan
tentang Ladang Myrtles ini.
Sebab kami dah laluinya.
Pernah sekali kami menunggu kumpulan untuk masuk ke dalam rumah,
dan ada seorang budak kecil bersama ibunya.
Saya tegur dia.
Dia kata, "Kenapa awak kotor sangat?"
Saya tunduk, cuba pastikan.
Saya kemas dan bersih.
Dia kata, "Awak lapar?"
Dia sangat serius.
Tiba masa mereka masuk ke dalam rumah dan semasa saya bawa mereka ke pintu,
dia berpaling dan melihat tempat
di mana kami bercakap tadi.
Saya dan ibunya sedar dia bukannya bercakap dengan saya.
Dia bercakap dengan orang lain.
Dia melihat seseorang dan bukannya saya.
Siapa pun orang itu mungkin agak kotor
dan nampak macam kelaparan.
Ada ruang untuk kanak-kanak yang tiada pada orang dewasa.
Kita belajar mempersoalkan segalanya. Kanak-kanak tak buat begitu.
Saya tak tahu siapa yang dia nampak.
Saya tak pasti itu Chloe.
Saya tak boleh kata itu bukannya pelayan di rumah ini.
Tapi saya tahu dia bukannya bercakap dengan saya.
Budak perempuan itu tak keseorangan.
Tetamu lain pun nampak
hantu yang mereka anggap sebagai Chloe.
Dikatakan ada seorang hamba perempuan yang masih muda
tinggal di rumah itu pada awal 1800-an.
Namanya Chloe.
Menurut cerita, Hakim Woodruff ambil pembantu rumah.
Dari leher ke atas, dia wanita berkulit Hitam.
Telinga kirinya tak ada.
Dia pakai serban hijau untuk menutup bahagian itu.
Bukan sahaja dia menjadi hamba,
tapi didera juga.
Dia tahu dia terpaksa ikut.
Kalau tidak, dia akan bekerja di ladang,
pekerjaan yang paling sukar dan teruk di situ.
Mereka nampak dia pasang telinga,
mencuri dengar hal keluarga mereka.
Dikatakan sebelah telinganya dipotong sebagai hukuman.
Selepas itu,
dia habiskan sebahagian besar masanya merancang apa yang dia boleh buat
untuk jadikan dirinya penting dalam keluarga itu semula.
Dia nak sediakan kek hari jadi untuk anak sulung hakim itu.
Dia gunakan jus daripada oleander yang beracun.
Ada yang percaya dia cuma nak buat mereka jatuh sakit
supaya dia boleh menjaga mereka sehingga sembuh
dan buktikan dirinya penting.
Ada yang percaya dia nak membalas dendam.
Dia letak racun dalam kek untuk membunuh keluarga itu.
Sarah, pada masa itu, dikatakan hamil dengan anak ketiga.
Anak-anak dan Sarah makan kek itu
dan bukannya jatuh sakit, tapi racun itu membunuh mereka.
Selepas mengaku, Chloe digantung.
Mereka percaya kalau mayat ditenggelamkan di dalam air,
rohnya takkan bangkit dan menyakiti sesiapa.
Ada yang tak kena pada malam itu.
Rohnya ada di sini.
Ramai orang yang bermalam di sini mengatakan mereka tak diganggu.
Ada yang sebaliknya. Ada yang mendakwa mereka melihatnya.
Kisah Chloe ialah salah satu kisah Myrtles yang agak terkenal,
tapi sejarah yang tercatat meninggalkan soalan yang tidak berjawab.
ADAKAH CHLOE WUJUD?
Semasa saya menulis buku tentang tempat-tempat terkenal
di Amerika Syarikat yang dikatakan berhantu,
sudah tentu saya perlu datang ke Ladang Myrtles.
Saya skeptik, tapi saya bukan orang yang sinis.
Jadi, saya cuba berfikiran terbuka.
Kali pertama datang ke sini, saya buat lawatan pada waktu siang
dan pada waktu malam juga.
Nampaknya setiap lawatan yang saya sertai ada cerita baharu tentang hantu baharu.
Jadi, kisahnya sentiasa ditambah, sentiasa berkembang.
Malangnya, cerita hantu paling terkenal berkaitan Ladang Myrtles
ialah kisah yang kurang kesahihannya.
Itulah kisah Chloe.
Dia sering dilihat
sebagai wanita yang memakai lelilit hijau atau serban hijau di kepalanya.
Pada tahun 1950-an,
apabila Marjorie Munson mengambil alih ladang ini
dan mula dengar beberapa cerita hantu,
dia diberitahu tentang penampakan seorang wanita di rumah itu
yang memakai serban hijau atau lelilit hijau di kepalanya.
Cerita hantu yang menghantui rumah itu tersebar luas.
Dia seperti roh yang menetap di sini, wanita berserban hijau.
Sebenarnya, apabila kisah tentang Chloe muncul,
naratifnya menggunakan kisah hantu berserban hijau itu
walaupun gambarannya tak sepadan.
Tapi kami tak mahu fakta menutup kisah yang menarik.
Setidaknya itulah yang berlaku.
Pada mulanya, dia seorang wanita Perancis
yang memakai gaun hijau.
Kemudian, lama-kelamaan,
dia menjadi pengasuh muda yang berketurunan Kanada Perancis
yang memakai bonet hijau.
Kadangkala dia dikatakan berkulit putih. Kadangkala berkulit Hitam.
Dalam sesetengah cerita, dia dikatakan muda dan cantik.
Dalam cerita lain, dia wanita yang gempal dan tua.
Ada banyak isu dengan cerita ini.
Paling tidak, tiada rekod
yang mengatakan keluarga Woodruff pernah memiliki hamba yang bernama Chloe.
Ada rekod tentang hamba lain
yang namanya ditulis, tapi tiada Chloe dalam rekod.
Saya rasa ada banyak versi Chloe yang berbeza
kerana Chloe perlu sesuai dengan zaman kita.
Kalau kita undur lebih jauh,
kaitan dengan sejarah Perancis Kanada lebih kuat.
Jadi, pada tahun 1920-an dan 1940-an, fakta itu memang masuk akal.
Hari ini, apa perkara paling teruk yang kita boleh fikirkan dalam masyarakat?
Perkauman dan perhambaan.
Jadi, saya rasa hantu itu hanyalah khayalan kita,
berkaitan dengan zaman kita.
Saya rasa itu yang buat saya risau tentang tempat ini
semasa kali pertama ke sini.
Mencari sejarah sebenar
dan menyedari bahawa sejarah yang diceritakan
dan masih diceritakan, agak mustahil.
Saya rasa kisah Myrtles...
Cerita rakyat turun-temurun.
Saya mendengar cerita-cerita ini sepanjang hidup saya.
Ada bahagian cerita yang telah terbukti tidak tepat,
tapi semua itu telah sebati dalam cerita-cerita rakyat,
maka semua itu terus diceritakan.
Semua itu kekal
dengan hanya cuba menjadi hartanah untuk menghiburkan.
Ada ruang untuk kepercayaan yang berbeza.
Awak pasti semuanya berlaku begini atau begitu? Sentiasa.
Kami bukan nak buktikan apa-apa kepada sesiapa pun.
Saya suka bercerita.
Kami sebagai pemandu pelancong suka bercerita, itu saja.
Kami suka melayan tetamu.
Saya rasa tiada halangan untuk menceritakan cerita rakyat itu.
Saya rasa semua itu sebahagian dari rumah ini.
Kisah-kisah ini berkait dengan rumah itu dan dah wujud sejak dulu lagi,
lebih 100 tahun.
Itu tak boleh diketepikan, pengalaman dan kisah mereka.
Kita boleh fokus pada cerita seperti Chloe dan kata, "Lihat betapa teruknya ini."
Mungkin ada orang akan kata, "Ini kisah inklusif."
"Bintang cerita ini ialah wanita Afrika-Amerika."
Tapi dia penjahat
dan dia tak wujud, dia tak buat salah.
Chloe cuma salah seorang yang mati di sini dan salah satu cerita yang wujud.
Jadi, sama ada dia wujud atau tidak,
ada pembunuhan dan kematian lain di sini dan tragedi keluarga lain.
Walaupun cerita rakyat dan cerita hantu yang diceritakan di Myrtles
mungkin tidak sepenuhnya benar, satu perkara yang pasti.
Ramai pelawat melaporkan pengalaman yang tak dapat dijelaskan.
KALAU CHLOE TAK WUJUD, SIAPA YANG MENGHANTUI LADANG MYRTLES?
Saya rasa Myrtles ada semua ciri tempat yang berhantu.
Ada sejarah di sebaliknya.
Saya periksa rekod untuk siasat ceritanya.
LADANG MYRTLES
Ketika David Bradford datang ke sini pada 1700-an,
dia bawa keluarganya bersama dan membuka ladang.
PUAN BRADFORD
Dia pernah menjadi peguam
dan memutuskan untuk membuka ruang
kepada sesiapa yang mahu belajar undang-undang.
Salah seorang pelajarnya ialah Clark Woodruff
yang datang ke sini untuk belajar menjadi peguam.
Dia juga jatuh cinta
dengan anak Hakim Bradford, Sarah Matilda.
Mereka berkahwin dan ada tiga orang anak.
Selepas Bradford mati, mereka ambil alih rumah itu.
Pada tahun 1823, Sarah mati.
Tapi bukan sebab kek hari jadi beracun.
Kita boleh memeriksa rekod
dan mendapati Sarah mati akibat demam kuning.
Agak tragik,
tapi dia hidup bersama anak-anaknya di rumah itu.
Musim panas berikutnya, dua anaknya mati,
juga kerana demam kuning.
Tiada siapa mati akibat kek hari jadi beracun.
Sarah sepatutnya mengandungkan anak ketiga mereka,
bermakna Octavia takkan wujud,
tapi sebaliknya.
Dia hantar anak sulungnya ke sekolah berasrama
dan menjual tempat itu
kepada keluarga Stirling beberapa tahun kemudian.
Tragedi melanda mereka di sini.
Hanya empat daripada sembilan orang anak mereka hidup.
Selebihnya mati secara semula jadi di rumah ini, di hartanah ini.
Kemudian, rumah itu dijual dan dijual semula banyak kali.
Lebih banyak tragedi berlaku.
Sejarah sebenar Myrtles melibatkan banyak tragedi,
banyak trauma.
Ada beberapa kematian yang berlaku di dalam rumah itu.
PEMBUNUHAN MENGERIKAN
DIBUNUH KETIKA BERJUDI PEMBUNUHAN MASIH BELUM SELESAI
Menantu lelaki Stirling telah dibunuh.
Pembunuhan itu tak pernah diselesaikan.
Ada orang lemas selepas kejar lembu terbiar.
Senarai itu agak panjang.
Jadi, kalau kita percaya hantu kekal di sini
kerana urusan yang belum selesai, ini tempat yang sesuai.
Rumah ini, entah kenapa,
saya tak tahu tentangnya, cuma sejarah semua kegelisahan
dan kemarahan, kesedihan dan sebagainya...
Kalau semua itu terpahat dalam rumah ini, itu hanyalah teori.
Aduhai, orang yang tak kenal satu sama lain,
tiada hubungan langsung,
tapi melaporkan penampakan yang hampir sama
dengan kejadian di rumah ini, saya rasa tempat ini memang berhantu.
Sekarang kita di luar di anjung belakang.
Ada orang yang bersantai di beranda,
mereka akan kata betapa seronoknya kalau ada pelayan,
pelayan yang memakai kostum.
Pelayan kami tak memakai kostum.
Kami tak tahu siapa yang mereka nampak.
Hantu atau roh ini mungkin membentuk ikatan dengan anda.
Saya tahu ada seorang gadis yang suka budak-budak.
Anak saya, dia dah lupa.
Kami bawa dia ke sini semasa dia kecil dan saya tanya, "Kamu ke mana?"
Dia kata, "Saya bermain dengan gadis berambut perang di sana."
Tiada kanak-kanak di sini.
Dulu ada ramai kanak-kanak di sini.
Keluarga Stirling kehilangan beberapa orang anak di usia muda.
Jadi, ada kemungkinan hantu mereka kekal di sini.
Ada cerita yang mengatakan penampakan kanak-kanak dalam cermin
atau yang selalu berlaku, orang dengar mereka ketawa dan bermain.
Ada kanak-kanak berpakaian zaman dulu dilihat di anjung depan.
Semua orang perlu mengalaminya dan kadang-kadang...
Mereka dapat pengalaman yang aneh.
Entah apa yang mencetuskannya,
tapi saya tahu mereka ada kecenderungan untuk menunjukkan kehadiran mereka.
Pernah sekali, kami ingin keluar
dan kami naik ke bilik semula untuk periksa kalau tertinggal apa-apa.
Di tengah-tengah bilik itu ada guli besar.
Kami pasti nampak guli itu pada waktu malam. Saya kata, "Wah."
Saya kutip dan tanya, "Dari mana datangnya guli ini?"
Di bawah almari yang sama ada guli bergolek.
Selalunya saya bawa alat perakam.
Kami sedang berkemas, saya dan isteri saya.
Kemudian wanita di sebelah saya, dia tiada di sana,
dia kata, "Aku benci kau."
Saya mainkan semula dan kata,
"Wah, agaknya saya buat seseorang marah."
Aku benci kau.
Kami tanya soalan.
"Awak ada di sini?"
Kalau anda bernasib baik, anda akan dapat respons yang bijak.
Awak menangis untuk saya?
Awak dengar tak?
Ada empat buah bilik di tingkat atas, seperti yang anda nampak.
Semuanya dinamakan sempena orang tertentu yang ada kaitan dengan rumah ini.
Di bilik ini, Bilik John Leake, kaki saya terkeluar dari katil,
buku lali saya dipegang dan sesuatu mengusik ibu jari kaki saya.
BILIK JOHN W. LEAKE
Ada sekali kami duduk di tingkat bawah, kira-kira pukul satu pagi
dan tiba-tiba candelier mula bergerak ke depan dan belakang.
Saya sangka benda itu akan jatuh dari siling.
Kemudian ada seorang gadis,
kami bertemu kali pertama malam itu, dia kata, "Awak nampak dia?"
Saya tanya, "Nampak siapa?" "Depan awak." Bulu roma saya berdiri. Saya kesejukan.
"Dia sangat marah pada awak."
"Dia goyangkan jari di depan muka awak sambil menjerit."
Saya terkejut.
Saya cuma tengok candelier itu bergoyang.
Apabila semakin perlahan, saya tanya, "Dia di depan saya sekarang?"
"Tak, dia dah pergi.
Dia pergi ke ruang makan kanak-kanak
di mana awak pasang kamera."
Saya masuk dan mula ambil gambar kiri dan kanan, kedua-dua kamera.
Saya bawa gulung filem itu
ke kedai yang saya tahu boleh memproses filem dengan cepat.
Dia kata, "Awak baru balik dari lapangan terbang?"
Saya kata, "Tak, kenapa?" Dia kata, "Filem awak hangus."
Kenapa awak kembali ke sini?
Soalan yang bagus. Ramai orang tanya begitu.
Saya rasa macam naik roda Ferris atau roller-coaster.
Anda ketakutan apabila roller-coaster itu menuju ke puncak
dan kemudian... "Ayuh. Mari kita buat lagi."
Tapi secara keseluruhan, saya cuma peminat paranormal
yang menyukai Ladang Myrtles.
Aktiviti paranormal di Myrtles
bermula dari penampakan tak berbahaya sehinggalah gangguan fizikal.
Tapi apa yang mereka cuba beritahu kita?
ROH-ROH ITU MAHU KITA MENGIKTIRAF
SEJARAH SEBENAR LADANG MYRTLES?
Kalau anda panjangkan garis masa sejarah Myrtles abad ke-21,
saya rasa itu sebahagian daripada kisah 200 tahun
untuk cuba menjadikan ladang sumber keuntungan.
Sebelum pembebasan, itu bermakna memaksa orang yang dijadikan hamba menanam kapas.
Ketika industri kapas merudum pada awal abad ke-20,
pengaut keuntungan menjadi jenama bagi pelancongan kaum tertentu
yang terlibat dalam fantasi orang putih Amerika tentang kuasa dan ketuanan.
Dinamik itu berterusan hingga ke hari ini.
Tapi pada abad ke-21,
semakin ramai rakyat Amerika yang tak selesa dengannya
atau yang nampak masalah sebenar.
Kami mengendalikan hartanah ladang
pada zaman moden dan kami sedang memodenkannya
supaya orang ramai tahu tempat ini sesuai untuk pelbagai lapisan masyarakat.
Saya sedar ini mungkin menyinggung beberapa pihak.
Kepada sesiapa yang tersinggung,
saya nak tahu apa kami boleh buat untuk memperbaikinya.
Pemilik ladang di sini
meninggalkan banyak rekod terperinci.
Kami boleh tengok urusan seharian
di ladang-ladang ini.
Bennet H. Barrow,
seorang pekebun yang tinggal tak jauh dari Ladang Myrtles,
menyimpan diari harian.
Dalam diari itu, dia menulis tentang seksaan yang dia kenakan
kepada 100 orang yang dia simpan sebagai harta.
Sebat, rendam kepala hamba dalam air...
Ini gabungan kejam kesakitan fizikal dan penghinaan di khalayak ramai.
Saya rasa tumpuan tempat ini patut berubah...
Ceritakan kisah Chloe. Kemudian beritahu kisah itu tak benar.
Bukan hanya Myrtles yang telah mengelak pendekatan yang lebih mementingkan sejarah
dan beralih ke pelancongan.
Banyak ladang lain telah melakukan perkara yang sama.
Seperti yang dilihat di media sosial, ramai yang menentang idea itu.
Ladang ini dijadikan rumah tumpangan.
Tempat nenek moyang saya dibunuh, dipukul, dirogol...
Berkahwin di ladang memang pelik.
Tuhan tahu berapa ramai hamba yang digantung, diseksa atau ditanam.
Kemudian berkahwin di sana dan meraikan hari bahagia dalam hidup.
Sejarah perhambaan di negara ini sentiasa dinafikan.
Kini menjadi bahan ejekan kerana diubah menjadi tempat percutian mewah.
MASIH BUAT DUIT DENGAN PERHAMBAAN DAN SEKARANG 2022! KEJAM!
TIDAK. TAK SEPATUTNYA CEMARKAN TEMPAT ITU. KENAPA?
PATUT DISUMBANGKAN KE MUZIUM SEJARAH ORANG KULIT HITAM
DAN BERTUKAR JADI MUZIUM MINI
Saya mahu kita tumpukan tenaga untuk mengumpul cerita
dan perspektif orang yang diperhambakan.
Mereka cuba bertahan
dalam situasi yang sukar dan penindasan melampau.
Cuba membina keluarga dan komuniti serta menyebarkan budaya.
Saya rasa cerita itu lebih berkuasa,
lebih bermakna dan menarik
daripada cerita wanita yang memakai skirt gelung,
makan sandwic timun di beranda.
Malangnya, kebanyakan kisah mereka yang dijadikan hamba di Myrtles
telah hilang,
kerana pada masa itu,
rekod hidup mereka tidak disimpan secara konsisten.
Banyak yang perlu dikaji. Sesuatu yang...
Di belakang tabir dan di luar kamera, sangat penting bagi kami,
kami nak pastikan yang kami buat dengan betul.
Agak mencabar dan tak selesa.
Tidak kira betapa rumitnya sejarah Myrtles
dan penggunaan semasa hartanah itu,
ada satu fakta yang jelas.
Ada banyak hantu di sini.
Setiap kali ada kematian di ladang itu,
semua cermin akan ditutup dengan kain hitam.
Semasa Hakim Woodruff kehilangan sebahagian ahli keluarganya,
berlaku banyak kekeliruan
dan dipercayai cermin ini tergantung di ruang makan utama
tanpa ditutup.
Tengoklah di sisi cermin ini,
ada kesan tapak tangan atau tapak kaki haiwan.
Mereka percaya roh orang yang mati di sini terperangkap di dalam.
Orang ramai suka ambil gambar cermin ini.
Wajah dua orang kanak-kanak akan muncul di bahagian itu dalam gambar mereka.
Tengok, respons yang kuat pada cermin. Kesan itu.
Cermin itu, saya tak percaya.
Usianya 200 tahun.
Cermin itu bukan berasal dari sini.
Wajah dan kesan tangan serta cakaran
nampak seperti ketidaksempurnaan pada cermin itu.
Ada kesan tapak tangan di situ
dan itu mungkin tapak tangan si pembuat cermin.
Saya nampak sesuatu dalam cermin itu.
Waktu itu pukul satu atau dua pagi, saya dan abang ipar saya masih berjaga.
Saya nampak ada cahaya dalam cermin itu
dan saya rasa ada kereta di luar.
Kami bangun dan melihatnya.
Di dalam cermin itu ada tiga bola cahaya.
Bola cahaya itu melantun seperti pinbal.
Saya pandang abang ipar saya dan dia seperti dalam lingkaran cahaya.
Dia berbaju putih
dan pakaiannya bersinar macam di kelab malam dengan lampu hitam.
Semua bulu roma kami berdiri dan...
Kami rasa tenaga yang kuat, kemudian semua itu hilang.
Lampu terpadam.
Ada ramai orang yang nampak sesuatu di cermin,
sama ada dengan mata mereka sendiri atau gambar yang mereka ambil.
Pengunjung paling suka mengambil gambar cermin itu berbanding tempat lain.
PERCAYA? TENGOK BELAKANG WANITA YANG AMBIL GAMBAR
JELAJAH HANTU LADANG MYRTLES
Ramai orang datang ke sini untuk mengambil gambar
dan kemudian mendakwa ada hantu dalam gambar itu.
Ada budak kecil atau mereka nampak Chloe.
Tapi biasanya selepas mereka ambil gambar.
Jadi, saya dah periksa beberapa keping gambar
dan cam beberapa hantu ini.
Kadangkala hantu-hantu ini datang daripada aplikasi hantu.
Imej-imej ini banyak digunakan dalam gambar di tempat terkenal yang lain.
MASUKKAN HANTU MULA
Ada banyak aplikasi hantu di luar sana
dan anda boleh cipta hantu-hantu ini.
Ambil gambar sesuatu.
Tiada apa-apa di sana dan anda masukkan gambar budak kecil yang menyeramkan
dan gambar hantu pun terhasil.
Kalau kita lihat gambar hantu legenda itu, kualitinya tak begitu baik.
Gambar itu sangat kabur. Susah nak tengok secara terperinci.
Ada banyak penjelasan semula jadi tentang gambar itu.
Mungkin itu gambar bayang-bayang.
Mungkin juga alat, peralatan
atau benda lain yang disimpan di situ pada masa itu.
Saya rasa ini sepadan dengan kepercayaan ramai orang bahawa itulah Chloe.
Inilah yang orang mahu lihat dalam gambar itu.
Tapi bukan semua gambar yang diambil di Myrtles
ada penjelasan logik di sebaliknya.
Pernah sekali hujan turun.
Hujan turun dengan lebat dan ada kabus sejuk
di kolam luar sana.
Saya kata, "Saya nak ambil gambar."
Saya pasangkan tripod dan gunakan filem berkelajuan 1600.
Jadi, saya proses filem itu
dan saya harap saya ambil lebih banyak gambar.
Ada lampu merah kecil di gazebo
kemudian jadi lebih besar dan nampak macam wanita bertopi.
Itu tafsiran saya.
Mungkin benda lain, tapi memang anda boleh nampak sesuatu.
Kalaulah saya ambil banyak gambar
kerana nampaknya ada sesuatu yang berkembang sedikit demi sedikit.
Saya akan katakan, datanglah ke Ladang Myrtles
dan dengarkan cerita rakyat serta kisah-kisahnya.
Nikmati pengalaman itu sebagai hiburan.
Tapi sangat penting untuk menghormati sejarah.
Sejarah sangat penting
dan kami tak mahu padamkannya dengan fiksyen.
Saya beritahu semua orang,
"Datang dengan fikiran terbuka, beri perhatian kepada segalanya.
Hormati rumah ini lebih daripada segalanya.
Hormati sejarah."
Saya harap orang ramai akan terus teruja dengan sisi paranormal hartanah ini
dan bermain dengan kisah seram serta cerita rakyatnya.
Tapi saya ingin membuat hartanah ini
menjadi tempat yang dapat menarik lebih banyak pelancong
dan akhirnya terus menjadi sebuah tempat
untuk menghibur dan melayan tetamu dari segenap lapisan masyarakat.
Saya kenal Morgan sejak dia berusia 18 bulan.
Sekarang dia menguruskan Myrtles dengan baik.
Dia akan beritahu anda, kalau dia belum beritahu lagi,
bukan dia uruskan Myrtles. Myrtles yang menguruskannya.
Ramai orang bertanya, sebelum saya datang ke Myrtles,
adakah saya percayakan hantu?
Ya, saya percaya hantu wujud.
Tapi ada sesuatu tentang berada di sini dan percayakan hantu,
saya perlu membuka hati kepada realiti yang berlaku di sekeliling.
Terlalu banyak yang kita tak tahu.
Ada lagu lama yang mengatakan,
"Aku akan tahu tentangnya di kemudian hari."
Banyak yang anda tak tahu, tapi adakah saya dah bersedia?
Saya boleh tunggu.
Tapi apabila saya ambil gambar itu
dan mata kasar saya tak dapat melihatnya,
saya tertanya-tanya, apa sebenarnya yang berlaku?
Siapa perhatikan anda?
Sejarah sebenar Myrtles mungkin agak kabur,
tapi satu perkara yang pasti.
Kita pelawat.
Bukan mereka.
Terjemahan sari kata oleh GG